KLASA: 550-01/21-01/40

URBROJ: 2140/01-01-21-

Krapina, NACRT PRIJEDLOGA

Na temelju članka 17. Statuta Krapinsko-zagorske županije (Službeni glasnik Krapinsko-zagorske županije, broj 13/01, 5/06, 14/09, 11/13, 26/13 13/18, 5/20, 10/21 i 15/21- pročišćeni tekst) Županijska skupština Krapinsko-zagorske županije na svojoj \_\_\_\_\_ sjednici, održanoj \_\_\_\_\_\_\_\_2021. godine donosi

O D L U K U

o izmjenama i dopunama Odluke o uvjetima i postupku ostvarivanja prava

iz programa socijalne skrbi

Članak 1.

U članku 1. stavku 1. briše se točka 3.

Članak 2.

Mijenja se članak 3. stavak 1. na način da sada glasi:

„Ostvarivanje prava iz članka 1. točke 2. ove Odluke utvrđuje se na temelju uvjeta prihoda.“

Članak 3.

Članak 6. mijenja se na način da sada glasi:

„Jednokratnu pomoć može ostvariti samac ili obitelj čiji član boluje od teške bolesti koja zahtjeva povećane izdatke za liječenje ili je osoba s invaliditetom, odnosno dijete s težim smetanjama u razvoju, a koji zbog otežavajućih životnih okolnosti nije u mogućnosti samostalno podmiriti troškove liječenja, nabave ortopedskog ili drugog pomagala, u pravilu uz sudjelovanje nadležne jedinice lokalne samouprave.

Jednokratnu pomoć može ostvariti i obitelj s četvero ili više malodobne djece te samac ili obitelj kojima je ugrožena egzistencija, uz sudjelovanje nadležne jedinice lokalne samouprave.

Jednokratna pomoć iz stavka 1. i 2. ovog članka odobrava se na temelju Zaključka Povjerenstva za socijalnu skrb kojeg posebnom Odlukom imenuje župan.“

Članak 4.

Članci 8. i 9. brišu se, a dosadašnji članci 10.,11.,12., 13., 14., 15., 16., 17., 17.a, 18., i 19. postaju 8., 9.,10., 11., 12., 13.,14.,15.,16.,17. i 18.

Članak 5

U članku 10. mijenja se stavak 3. koji glasi:

„ Zahtjev za ostvarivanje prava iz članka 1. točke 1. ove Odluke podnosi se najkasnije u roku od 6 mjeseci od rođenja djeteta“.

Članak 6.

Članak 11. mijenja se i glasi:

„Rješenje za ostvarivanje prava iz članka 1. točke 1. i 2. donosi upravni odjel nadležan za poslove socijalne skrbi.

Prilikom rješavanja zahtjeva stranke, tijelo iz stavka 1. ovog članka dužno je postupati po odredbama Zakona o općem upravnom postupku.“

Članak 7.

Članak 12. mijenja se i glasi:

„Protiv rješenja tijela iz članka 11. stavka 1. ove Odluke može se izjaviti žalba nadležnom ministarstvu.“

Članak 8.

Mijenja se članak 13. koji glasi:

„Isplatu novčanih pomoći iz članka 1. ove Odluke vrši upravni odjel nadležan za poslove financija na temelju rješenja upravnog odjela nadležnog za poslove socijalne skrbi.“

Članak 9.

Članak 15. mijenja se i glasi:

„Pravo iz članka 1. točke 2. ove Odluke samac ili obitelj može osvariti samo jednom u kalendarskoj godini, i samo ako to pravo ne ostvaruje po drugoj osnovi do punog iznosa troškova.“

Članak 10.

U članak 17. dodaje se stavak 2. koji glasi:

„Prava iz članka 1. odobravaju se do isteka proračunskih sredstava za tu namjenu.“

Članak 11.

Ove izmjene i dopune Odluke stupaju na snagu osmog dana od dana objave u „Službenom glasniku Krapinsko-zagorske županije“.

PREDSJEDNIK

ŽUPANIJSKE SKUPŠTINE

Zlatko Šorša